AvalehtÕppimineVahetusüliõpilaseks välismaaleISEPISEP-Exchange ISEP-Exchange ISEP (International Student Exchange Programs) on ülemaailmne ülikoolide võrgustik, kuhu kuulub üle 320 ülikooli üle terve maailma (umbes pooled asuvad USAs). Ainsa Eesti kõrgkoolina kuulub ISEP-isse ka Tartu Ülikool.
ISEP-Exchange on üliõpilasvahetusprogramm, mis põhineb võrgustikusisesel üliõpilasvahetusel. Programmile kandideerimine toimub läbi Tartu Ülikooli, konkurss on reeglina kord aastas (detsembris-jaanuaris) ning kandideeritakse järgmiseks õppeaastaks (sügis- ja/või kevadsemestriks).
Kõik võrgustikku kuuluvad ülikoolid ei pruugi ISEP-Exchange programmis osaleda. Nimekirja osalevatest ülikoolidest leiab ISEPi kodulehelt - väljaspool USA-d asuvate ülikoolide puhul viitab programmis osalemisele märge tähistades "I to I International Exchange". NB! Kandideerida saab ainult exchange programmis osalevatesse ülikoolidesse.
Kulud: kulutused reisile, viisale ning õppematerjalidele tuleb üliõpilasel endal kanda. Üldjuhul on kohustuslik osta ISEP-i tervisekindlustus (umbes 75 USD kuus - kindlustus tuleb terveks välisõpingute perioodiks korraga välja osta). Mõne riigi puhul, kus on nõutud kohalik kindlustus, ei ole ISEP-i kindlustus kohustuslik, samuti ei pea kindlustust ostma Euroopa Liidu riikidesse õppima minnes.
Kandideerimistasu: $425.- makstakse otse ISEP-ile.
Kandideerimine ISEP-exchange programmile Põhikonkurss toimub igal aastal detsembris-jaanuaris ning kandideerimine käib läbi TÜ välisüliõpilastalituse.
Juhul kui esimeses kandideerimisvoorus jääb vabu kohti, võib õppeaasta lõpus (mais-juunis) toimuda lisakonkurss järgmise õppeaasta kevadsemestriks.
Kandideerida saab nii üheks semestriks kui terveks õppeaastaks. Kandideerimisel tuleb esitada kuni 10 ülikoolist koosnev pingerida ning ISEP paigutab TÜ stipendiumikomisjoni poolt väljavalitud üliõpilased ühte soovitud ülikooli.
ISEP ISEP-i koordinaator TÜ-s Kristine Truijakristine.truija [ät] ut.ee
ISEP Ambassadorid TÜ-s Maarja Roonmaarja.roon [ät] gmail.com
Maarja õppis 2011/12. õa. ISEPi raames Beloiti Kolledžis USAs.
Kadri õppis 2009/10. õa. ISEPi raames Willamette' ülikoolis USAs.